  Майя Бывальцева 2020-тӥ арын Удмуртиын пудо вордон удысысь выль ӧръёс умой азинско - толшор-инвожо ӵоже элькунын 32 сюрс 500 тонна мраморной сӥль но 259 тонна кеч йӧл поттӥзы. Со сярысь улосвылысь гурт возёсъя но сиён-юонъя министерстволэн пресс-службаез ивортэ. Сӥлё выжыысь пудо уллё ар кутсконысен 42 процентлы йылӥз но 1 сюрс 571 йырозь вуиз (ар кутсконлы – 1 сюрс 105 йыр вал). 752 скалъёслэсь возёсъёс 368 кунян басьтӥзы, уй-нуналскын соос 1 килограммлэсь трослы куаё. Удмуртиын сӥлё выжыысь пудо вордонэн 23 возёсъёс выро. Та выль ӧр кылем арын грантъёсъя «Агростартап» программалы луыса азинскыны кутскиз. Озьы ик фермеръёс йӧло кечьёсты вордон борды басьтӥськизы. Туэ ӝыны ар ӵоже пудо уллё 33 процентлы будӥз, туннэ элькунын 2 сюрс 462 кечьёсты вордо. Тодэ вайытом, 2020-тӥ арын куарусёнэ Удмуртиын сюро векчи пудоез искусственно бызьылытонъя нырысетӥ станциез усьтозы.  Тегъёс: Ижкар Удмуртия гуртвозёс фермеръёс йӧл пудо  